കണ്ണൂരില് തുണിക്കടയില് കയറി യുവാക്കളുടെ ആക്രമണം കണ്ണൂര്: കണ്ണൂരില് തുണിക്കടയില് കയറി അഞ്ചംഗ സംഘം സെയില്സ്മാനെ മര്ദ്ദിക്കുകയും കട അടിച്ച് തകര്ക്കുകയും ചെയ്തു . ഇന്നലെ രാത്രി ഒമ്ബത് മണിയോടെയാണ് ഒരു സംഘം യുവാക്കളെത്തി റെഡിമെയ്ഡ് ഷോപ്പ് അടിച്ച് തകര്ത്തത്. കണ്ണൂര് റെയില്വെ സ്റ്റേഷന് സമീപമുള്ള ടെസ്ക് മെന്സ് വെയര് റെഡിമെയ്ഡ് കടയില് കയറി ഒരു സംഘം യുവാക്കള് സെയില് സ്മാന് റഹീമിനെ മര്ദ്ദിക്കുകയായിരുന്നു. വൈകീട്ട് തൊട്ടടുത്ത കടയിലെ ജീവനക്കാരന് അജ്മലുമായി ഉണ്ടായ വാക്ക് തര്ക്കമാണ് അക്രമത്തില് കലാശിച്ചതെന്ന് പൊലീസ് പറഞ്ഞു. സംഭവത്തില് കണ്ണൂര് ടൗണ് പൊലീസ് കേസെടുത്ത് അന്വേഷണം തുടങ്ങി. വാക്കുതര്ക്കത്തിന് പിന്നാലെ പുറത്ത് നിന്ന് ആളെ വിളിച്ച് കൂട്ടി വന്ന അജ്മല് റഹീമിനെ തുണിക്കടയ്ക്ക് അകത്ത് കയറി മര്ദ്ദിക്കുകയായിരുന്നു. റഹീമിന്റെ മുതുകിലും, ചെവിയുടെ ഭാഗത്തും അടിയേറ്റ് പരിക്കുകളുണ്ട്. അക്രമികള് കടയിലെ ഗ്ലാസ് മേശ തകര്ക്കുകയും, ഡ്രസുകള് വലിച്ചെറിയുകയും ചെയ്തു. ബഹളം കേട്ട് ആളുകളെത്തിയപ്പോഴേക്കും പ്രതികള് സ്ഥലത്തു നിന്നും രക്ഷപ്പെടുകയായിരുന്നു. റഹീമിന്റെ പരാതിയില് കണ്ണൂര് ടൗണ് പൊലീസ് കേസെടുത്തിട്ടുണ്ട്. പ്രതികളെ ഇതുവരെ പിടികൂടിയിട്ടില്ല. സിസിടിവി ദൃശ്യങ്ങളില് നിന്നും പ്രതികളെ തിരിച്ചറിഞ്ഞിട്ടുണ്ടെന്നും ഇവരെ ഉടനെ പിടികൂടുമെന്നും പൊലീസ് അറിയിച്ചു.The post കണ്ണൂരില് തുണിക്കടയില് കയറി യുവാക്കളുടെ ആക്രമണം first appeared on MalayalamExpressOnline.